NORAKSTS

|  |  |
| --- | --- |
| 28.04.2022. | Nr.7/7 |

###### NOTEIKUMU “KARTES “JELGAVAS VALSTSPILSĒTAS IEDZĪVOTĀJA KARTE” UN KARTES “JEGAVAS VALSTSPILSĒTAS SKOLĒNA APLIECĪBA” PIETEIKŠANAS, IZSNIEGŠANAS UN LIETOŠANAS KĀRTĪBA” APSTIPRINĀŠANA

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 12.pantu, 41.panta pirmās daļas 2.punktu, Atvieglojumu vienotās informācijas sistēmas likuma pārejas noteikumu 1.punktu un Ministru kabineta 2021. gada 21. decembra noteikumu Nr.871 “Atvieglojumu vienotās informācijas sistēmas noteikumi” 5., 10. punktu, Fizisko personu elektroniskās identifikācijas likumu, lai nodrošinātu Atvieglojumu vienotās informācijas sistēmas likumā noteikto prasību izpildi, atvieglojuma saņēmēja vai atvieglojuma saņēmējam izsniegtā identifikācijas līdzekļa elektronisko identifikāciju un drošu, ērtu un efektīvu atvieglojuma datu uzskaiti un pārvaldību,

**JELGAVAS VALSTSPILSĒTAS DOME NOLEMJ:**

1. Apstiprināt noteikumus “Kartes “Jelgavas valstspilsētas iedzīvotāja karte” un kartes “Jelgavas valstspilsētas skolēna apliecība” pieteikšanas, izsniegšanas un lietošanas kārtība” (pielikumā).
2. Pilnvarot Jelgavas valstspilsētas pašvaldības (turpmāk – Pašvaldība) izpilddirektoru slēgt sadarbības līgumu ar finanšu iestādēm, kuras saņēmušas Finanšu un kapitāla tirgus komisijas licenci darbībai Latvijā, par Mastercard CityKey karšu izdošanu un pārvaldību.
3. Pašvaldības iestādēm “Jelgavas izglītības pārvalde”, “Jelgavas sociālo lietu pārvalde”, „Zemgales reģiona kompetenču attīstības centrs” un “Jelgavas pašvaldības operatīvās informācijas centrs” atbilstoši kompetencei organizēt visas nepieciešamās darbības lēmuma izpildei.
4. Pašvaldība sedz pirmreizēju kartes “Jelgavas valstspilsētas skolēna apliecība” izsniegšanas maksu attiecīgās kartes izsniegšanas maksas apmērā, bet ne vairāk kā 7,00 *euro* (septiņi *euro* un 00 *centi*), izglītojamajiem, kuri apgūst vispārējās vai profesionālās izglītības programmu pašvaldības dibinātā izglītības iestādē. Pašvaldība sedz minētās kartes nosūtīšanas izmaksas atbilstoši VAS “Latvijas Pasts” tarifiem.
5. Pašvaldība sedz pirmreizēju kartes “Jelgavas valstspilsētas iedzīvotāja karte” izsniegšanas maksu attiecīgās kartes izsniegšanas maksas apmērā, bet ne vairāk kā 7,00 *euro* (septiņi *euro* un 00 *centi*), Pašvaldībā deklarētajiem izglītojamajiem, kuri vispārējās vai profesionālās izglītības programmu klātienes formā apgūst citas pašvaldības vai valsts dibinātā, vai privātā izglītības iestādē, kā arī personām no trūcīgas vai maznodrošinātas mājsaimniecības, kuras savu pamata dzīvesvietu deklarējušas Pašvaldības administratīvajā teritorijā. Pašvaldība sedz minētās kartes nosūtīšanas izmaksas atbilstoši VAS “Latvijas Pasts” tarifiem.
6. Lēmuma 4. un 5. punkta izpildi veikt attiecīgajai Pašvaldības iestādei, kura pieņēmusi pieteikumu par kartes saņemšanu, naudas līdzekļus ieskaitot personas norēķinu kontā, kas atvērts finanšu iestādē, kura izsniegusi karti.
7. Finansējumu par izsniegtajām kartēm piešķirt no 2022.gada pašvaldības budžeta programmas “Līdzekļi neparedzētiem gadījumiem”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī